Melléklet

**FENNTARTÓI MEGÁLLAPODÁS**

mely létrejött egyrészről **Szombathely Megyei Jogú Város Önkormányzata** (9700 Szombathely, Kossuth Lajos u. 1-3.; adószám: 15421137-2-18; képviseli: Dr. Nemény András polgármester) (a továbbiakban: **Önkormányzat**),

másrészről az **Agora Savaria Kulturális és Médiaközpont Nonprofit Kft.** (9700 Szombathely, Március 15. tér 5.; adószám: 18886607-2-18; cégjegyzékszám: 18-09-108728, képviseli: Horváth Zoltán ügyvezető) (a továbbiakban: **NKft**.),

együttesen Felek között alulírott helyen és napon az alábbi feltételekkel:

**Előzmények**

Szombathely Megyei Jogú Város Közgyűlése az 55/2021. (VI.24.) Kgy. sz. határozatával döntött arról, hogy - az államháztartásról szóló 2011. évi CXCV. törvény 11.§ (5) bekezdése szerint - jogutód nélkül megszünteti 2021. december 31. napjával az Agora Szombathelyi Kulturális Központot.

Az intézmény feladatainak további ellátásával a 2022. január 1. napjától a gazdasági társaság formájában működő Agora Savaria Kulturális és Médiaközpont Nonprofit Kft.-t bízza meg.

Felek a 41196-51/2021. számú Közművelődési megállapodásban rögzítették, hogy az Önkormányzat a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában, valamint a muzeális intézményekről, a nyilvános könyvtári ellátásról, és a közművelődésről szóló 1997. évi CXL. törvény (a továbbiakban: kult.tv.) 79.§-ában foglalt helyi közművelődési feladatok ellátásáról a települési kulturális tevékenység biztosítása érdekében a NKft. által gondoskodik.

A feladat ellátásának alapvető szabályait a kult.tv., a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet, továbbá Szombathely Megyei Jogú Város Önkormányzata Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelete tartalmazza.

**1.**

**A megállapodás célja**

Felek a jelen megállapodást (a továbbiakban: Megállapodás) a közművelődési feladatok teljes körű ellátásához szükséges szolgáltatások, valamint a helyi televízió működtetése és a városi hetilap megjelentetésének biztosítása, továbbá a gazdálkodás tervezése, valamint kiegyensúlyozottsága céljából kötik meg.

**2.**

**Az NKft. által vállalt kötelezettségek**

**2.1.** Az NKft. kötelezettséget vállal arra, hogy Alapító Okiratában meghatározott tevékenységet folytat.

**2.2.** Az NKft. feladata: a kult. tv. 79.§-ában, továbbá a 41196-51/2021. sz. közművelődési megállapodásban foglaltaknak megfelelően a közművelődési alapszolgáltatások teljes körű ellátása, továbbá a helyi televízió működtetése, valamint a városi hetilap kiadása.

**2.3.** Az NKft. vállalja, hogy a 2.2 pontban foglaltakon túl gondoskodik

* a rendelkezésére álló helyiségek lehetőség szerinti maximális kihasználtságáról,
* Szombathely Megyei Jogú Város más kulturális intézményeivel történő együttműködésről,
* a szombathelypont.hu weboldal adattartalmának kezeléséről, frissítéséről.

**2.4.** Az NKft. által vállalt egyéb tevékenységek nem korlátozhatják vagy veszélyeztethetik a közművelődési feladat-ellátás biztosítását.

**2.5.** Az NKft.feladata továbbá a közművelődésre és a médiára vonatkozó hazai és uniós pályázatok figyelése, előkészítése, írása és menedzselése, valamint az Önkormányzat beruházásaihoz és pályázataihoz kapcsolódó PR-, és marketing tevékenység beszerzéséhez szükséges dokumentumok előkészítésében való közreműködés.

A pályázati teendőkkel kapcsolatos feladatokat az NKft. vezetője a Polgármesteri Hivatal szakmai felügyeletet ellátó szervezeti egységének vezetőjével egyezteti.

**2.6.** Fentieken túl az NKft. feladata a Szombathely Megyei Jogú Város Közgyűlése, illetve az illetékes szakmai bizottság előtt megtárgyalásra kerülő, az Nkft. működését értintő beszámolók, dokumentumok előkészítése.

**2.7.** Az NKft. az éves közművelődési szolgáltatási tervében rögzített, illetve megvalósított feladatairól a teljes körű közművelődési alapszolgáltatás komponenseihez társított tevékenység részletes felsorolását és rövid szöveges összegzést tartalmazó írásbeli beszámolót nyújt be az Egészségügyi, Kulturális és Köznevelési Iroda részére legkésőbb a tárgyévet követő március 31. napjáig. A beszámoló külön részét képezi a tárgyév médiatevékenységére vonatkozó rövid összegzés is, továbbá a Kulturális Statisztikai Adatgyűjtő Rendszerhez benyújtott kötelező éves kulturális statisztikai adatszolgáltatása is.

**2.8.** Az NKft. ügyvezetője az Önkormányzat által megadott határidőig, de legkésőbb a tárgyév január 31. napjáig elkészíti a társaság üzleti és szakmai tervét.

**2.9.** Felek rögzítik, hogy az Önkormányzat minden évben tárgyévi költségvetési rendeletében határozza meg az NKft. működési támogatásának mértékét. Az Önkormányzat az NKft. által megadott ütemezésben folyósítja a támogatási összeget. Az NKft. a támogatási összeg ütemezését a tárgyévi költségvetési rendelet kihirdetését követően írásban nyújtja be az Egészségügyi, Kulturális és Köznevelési Iroda részére.

**2.10.** Felek rögzítik, hogy az NKft. az Önkormányzat által külön soron biztosított , valamint egyéb más támogatási összeggel a tárgyévre vonatkozó mérlegbeszámolójában számol el az Önkormányzat felé.

**2.11.** Az NKft. köteles a 9700 Szombathely, Március 15. tér 5. sz. székhelyének, valamint telephelyeinek rendeltetésszerű használatához szükséges karbantartási és üzemeltetési költséget viselni.

**2.12.** Az NKft. kijelenti, hogy a jelen Megállapodásban meghatározott feladatokra vonatkozó, jogszabályokban foglalt kötelezettségeket ismeri, a feladatok ellátása érdekében szükséges szakmai ismeretekkel rendelkezik, a jogszabályban meghatározott dokumentációs kötelezettséget ismeri, továbbá a jogszabályi előírásoknak eleget tesz.

**2.13.** Az NKft. kijelenti továbbá, hogy az adatvédelmi és adatkezelési szabályokat ismeri, azokat betartja. Vállalja továbbá, hogy az Önkormányzatot érintő statisztikai adatszolgáltatási kötelezettséghez kapcsolódó adatokat az Önkormányzat részére átadja. Szükség esetén részt vesz a Polgármesteri Hivatal illetékes osztálya, irodája szakmai megbeszélésein.

**3.**

**Az Önkormányzat által vállalt kötelezettségek**

**3.1.** A kult. tv. 77.§ (4) bekezdésének megfelelően az Önkormányzat 100%-os tulajdonában álló nonprofit gazdasági társaságként működteti az NKft.-t, melynek működésével biztosítja a településen a kult.tv.-ben előírt kötelező feladatát, a közművelődési alapszolgáltatások teljes körű megszervezését.

**3.2.** Az Önkormányzat a Megállapodás 3.1. pontjában foglalt feladatok ellátásához a 9700 Szombathely, Március 15. tér 5. számon lévő ingatlant, továbbá az NKft. alapító okiratában szereplő telephelyeket biztosítja.

**3.3.** Az Önkormányzat kötelezettséget vállal arra, hogy az NKft. folyamatos működésének feltételeit biztosítja.

**3.4.** A Polgármesteri Hivatal Jogi és Képviselői Osztálya, valamint az Egészségügyi és Közszolgálati Osztálya közösen végzi az NKft.-hez kötődő feladatok ellátását. Az Önkormányzat által kijelölt szakmai kapcsolattartó: Szombathely Megyei Jogú Város kultúráért felelős alpolgármestere.

**3.5.** Az Önkormányzat minden évben a tárgyévi költségvetési rendeletében határozza meg az NKft. működési támogatásának mértékét, amely a GDPR feladatok ellátásának összegét is magában foglalja. Az Önkormányzat az NKft.-nek az Egészségügyi, Kulturális és Köznevelési Irodához benyújtott írásbeli ütemezési kérelme alapján folyósítja a támogatási összeget az NKft. 11747006-20188841-00000000 számú számlaszámra.

**3.6.** Felek megállapodnak abban, hogy az eseti, költségvetési rendeletben nevesített programok támogatási összegét, illetve az Önkormányzat által szervezett programokban való részvétel esetén szükséges pénzeszközt az Önkormányzat a költségvetési rendelet kihirdetését követő 30 napon belül biztosítja.

**4.**

**Egyéb rendelkezések**

**4.1.** Felek megállapodnak abban, hogy jelen Megállapodás határozatlan időre szól.

**4.2.** A Megállapodásban foglaltak teljesítése során Felek kötelesek együttműködni, ennek keretében haladéktalanul kötelesek értesíteni az érdekkörükben felmerülő, jelen megállapodásra kiható minden lényeges adatról, tényezőről és körülményről.

**4.3.** Az Önkormányzat jogosult a Polgármesteri Hivatal illetékes osztálya közreműködésével az NKft. ügyvezetőjének előzetes értesítése mellett az általa nyújtott támogatás felhasználását ellenőrizni. Az ellenőrzés elrendelésére a közgyűlés, a kulturális, illetve pénzügyekkel foglalkozó bizottság, a polgármester vagy a jegyző jogosult.

**4.3.** Felek a Megállapodás teljesítése során tudomásukra jutott, a Felek érdekkörébe tartozó információkat kötelesek bizalmasan kezelni, kivéve a nyilvános adatokat.

**4.4.** Felek a Megállapodás értelmezésével kapcsolatban vagy a Megállapodás teljesítése során keletkező véleménykülönbségek fennállta esetén a vitákat elsősorban tárgyalások, kölcsönös egyeztetések útján rendezik, ennek eredménytelensége esetén az Önkormányzat székhelye szerinti bíróság illetékességét kötik ki.

**4.5.** Felek rögzítik, hogy a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 4.§ (2) bekezdésében foglaltaknak eleget téve a támogatás céljának kormányzati funkciójaként a „082091 Közművelődés-közösségi és társadalmi részvétel fejlesztése” funkciót jelölik meg.

**4.6.** A jelen Megállapodás által nem rögzített esetekben Felek egyedi szerződés keretében rögzítik együttműködésük feltételeit.

**4.7.** Jelen megállapodásban nem szabályozott kérdésekben a Ptk. és az egyéb hatályos jogszabályok rendelkezései az irányadók.

**4.8.** Felek kijelentik, hogy a jelen Megállapodást a Felek nevében képviseletre jogosult, aláírási joggal nem rendelkező képviselői kötötték. A Felek kijelentik, hogy jelen szerződés négy (4) eredeti, egymással mindenben megegyező példányban készült, Felek a szerződést elolvasták, közösen értelmezték, és mint akaratukkal mindenben megegyezőt jóváhagyólag aláírták.

**Szombathely, 2022. ………………… ……**

**/: Dr. Nemény András :/ /: Horváth Zoltán :/**

Szombathely Megyei Jogú Város ügyvezető

polgármestere AGORA Savaria

Kulturális és Médiaközpont NKft.

**Záradék:**

**Jelen Együttműködési megállapodást Szombathely Megyei Jogú Város Közgyűlése a ………../2022. (…. ….) Kgy. számú határozatával jóváhagyta.**

**A kötelezettségvállalást pénzügyileg ellenjegyezte:**

**…………..év………………………..hó……….nap**

**………………………………………………………..**

**Stéger Gábor osztályvezető**